# Apstiprināti FIL komisiju locekļi

20. un 21. septembrī Rīgā pirmo reizi norisinājās Starptautiskās Kamaniņu sporta federācijas (FIL) valdes sēde, kurā tika apspriesta gatavošanās jaunajai sezonai, dažādu FIL komisiju locekļu iecelšana, kā arī Starptautiskās Olimpiskās komitejas lēmumi par jaunu olimpisko disciplīnu pievienošanu 2022. gada Ziemas Olimpiskajās spēlēs Pekinā, Ķīnā.

Sēdē tika pieņemts, ka Latvijas Kamaniņu sporta federācijas prezidents Atis Strenga turpinās darbu FIL Sporta komisijā un ārste Zane Krūze turpinās darboties FIL Medicīnas komisijā. FIL Jaunatnes un attīstības komisijai pievienojies Latvijas junioru izlases treneris Zintis Šaicāns, kā arī FIL Tehniskajā komisijā turpmāk darbosies arī Andris Šics.

Valdes sēdē piedalījās ilggadējais FIL prezidents Josefs Fents (Josef Fendt), viceprezidents finanšu jautājumos Haralds Štajers (Harald Steyrer), izpilddirektors Kristofs Šveigers (Christoph Schweiger), jaunais FIL ģenerālsekretārs Einars Fogelis, viceprezidente sporta jautājumos mākslīgajā ledus trasē Klēra Del Negro (Claire Del Negro), viceprezidents tehniskajos jautājumos, vienīgais kamaniņu braucējs, kurš izcīnījis medeļas sešās Olimpiskajās spēlēs pēc kārtas, Armīns Cīglers (Armin Zoggeler), viceprezidents dabīgā ledus trasē Pīters Knauseders (Peter Knauseder), biedre, Krievijas Kamaniņu sporta federācijas prezidente Natālija Gart (Natalia Gart), biedrs Dvaits Bells (Dwight Bell), sportistu pārstāvis, Phjončhanas Ziemas Olimpisko spēļu bronzas medaļas ieguvējs vienvietīgajās kamanās Kriss Mazdzers (Chris Mazdzer).